Diari Oficial de la Generalitat Valenciana


Sumari del DOGV 4511, del 30-05-2003 (2003/6085)

ACORD de 16 d'abril de 2003, de la Comissió Territorial d'Urbanisme de València, relatiu a la modificació núm. 6 de les normes subsidiàries relativa a l'immoble ubicat en la plaça del Bisbe Vila números 8 i 9 de Benavites.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6085


Data del document
:   16-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benavites
    * pla d'urbanisme

ACORD de 16 d'abril de 2003, de la Comissió Territorial d'Urbanisme de València, relatiu a la modificació núm. 6 de les normes subsidiàries relativa a l'immoble ubicat en la plaça del Bisbe Vila números 8 i 9 de Benavites. [2003/6085]
  
Vist l'expedient tramés per l'Ajuntament de Benavites referit a la modificació núm. 6 de les Normes Subsidiàries relativa a l'immoble ubicat en la plaça del Bisbe Vila números 8 i 9 i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 10 de desembre de 2002. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan amb data 25 de febrer de 2003.
  
Segon
  
El projecte consta de memòria justificativa, fitxa del catàleg i plànols d'informació.
  
Tercer
  
La modificació afecta l'immoble ubicat en la plaça del Bisbe Vila números 8 i 9 i proposa modificar el grau de protecció que li atorga el catàleg d'edificis, que passa de Protecció Individual General (en la qual només és possible la rehabilitació) a Protecció recomanada (semblant a una protecció ambiental), i possibilita d'esta forma, un major grau d'intervenció en l'edifici, sempre que resulte compatible amb el seu entorn urbà.
  
Quart
  
Benavites té Normes Subsidiàries aprovades definitivament amb data 28 de gener de 1986.
  
Cinqué
  
La Comissió Informativa de la Comissió Territorial d'Urbanisme de València, en la sessió realitzada el 10 d'abril de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Consta l'expedient municipal informe de caràcter favorable emés pel director general de Patrimoni Artístic de la Conselleria de Cultura i Educació amb data 12 de febrer de 2003.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 16 d'abril de 2003, acorda aprovar definitivament la modificació núm. 6 de les Normes Subsidiàries de Benavites.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que estime oportú.